Μπιέλο Πόλιε

Το Μπιέλο Πόλιε (σερβικά: Бијело Поље) είναι πόλη στο βορειοανατολικό Μαυροβούνιο. Από την πόλη διέρχεται ο ποταμός Λιμ. Αποτελεί διοικητικό, οικονομικό, πολιτιστικό και εκπαιδευτικό κέντρο του βόρειου Μαυροβουνίου, με πληθυσμό 12.900 κατοίκους (το 2011). Μπιέλο Πόλιε σημαίνει Λευκή Πεδιάδα σε όλες τις νότιες σλαβικές γλώσσες και πήρε το όνομά του από τα λευκά λουλούδια που κάθε άνοιξη ανθίζουν σε όλη σχεδόν την πόλη.http://www.montenegro.com/phototrips/north/Montenegro.com_in_Bijelo_Polje.html

Ιστορικά στοιχεία
Η αρχαιολογική έρευνα έχει αποδείξει την ύπαρξη οικισμών στην περιοχή από τους αρχαίους χρόνους. Ίχνη πρώιμης κατοίκησης υπάρχουν και σε γειτονικές κοντινές περιοχές.

Το Μπιέλο Πόλιε αποτέλεσε μέρος της Οθωμανικής Αυτοκρατορίας για 400 περίπου χρόνια και απελευθερώθηκε το 1912, κατά τη διάρκεια το Α΄ Βαλκανικού Πολέμου.

Πληθυσμός
Η πόλη του Μπιέλο Πόλιε είναι η πρωτεύουσα του ομώνυμου δήμου, ο οποίος το 2011 είχε πληθυσμό 46.051 κατοίκους.http://www.monstat.org/userfiles/file/popis2011/PODACI%20OPSTINE/Tabela%20O1.xls

Πληθυσμός του Μπιέλο Πόλιε (πόλη):
1981 - 11.927
1991 - 16.464
2003 - 15.883
2011 - 12.900

Πληθυσμός του Μπιέλο Πόλιε (δήμος):
1948 - 36.795
1953 - 41.432
1961 - 46.651
1971 - 52.598
1981 - 55.634
1991 - 55.268
2003 - 50.284
2011 - 46.051

Θρησκεία (απογραφή 2011):
 Ορθόδοξοι Χριστιανοί (53,55%)
 Μουσουλμάνοι (45,18%)
 Καθολικοί Χριστιανοί (0,17%)
 Άθεοι (0,17%)
 Άλλοι Χριστιανοί (0,17%)

Πολιτισμός
Το Μπιέλο Πόλιε είναι η γενέτειρα του ποιητή Άβντο Μετζέντοβιτς και πολλών άλλων συγγραφέων, όπως ο Κάμιλ Σίτζαριτς, ο Μίοντραγκ Μπουλάτοβιτς, καθώς και ο δημοφιλής τραγουδιστής Ντάντο Πολουμέντα. Αποτελεί επίσης την γενέτειρα του παίκτη του NBA Νίκολα Πέκοβιτς.http://www.therichest.com/celebnetworth/athletes/nba/nikola-pekovic-net-worth/http://fenomeni.me/tag/miodrag-bulatovic/

Το πιο γνωστό προϊόν της πόλης είναι το μεταλλικό νερό Ράντα.http://www.b92.net/biz/vesti/region.php?yyyy=2007&mm=04&dd=04&nav_id=240264

Μεταφορές
Το Μπιέλο Πόλιε συνδέεται με το υπόλοιπο Μαυροβούνιο με δύο αυτοκινητόδρομους. Βρίσκεται στον κεντρικό δρόμο που συνδέει τις ακτές και την Ποντγκόριτσα με το βόρειο Μαυροβούνιο και τη Σερβία. Ο σιδηρόδρομος που συνδέει το Βελιγράδι με το Αντιβάριο έχει στάση στην πόλη, συμβάλλοντας σημαντικά στις μεταφορές της περιοχής.http://www.amcham.me/wp-content/media/Scorecard_2011_ENG.pdf

Το Αεροδρόμιο της Ποντγκόριτσα, που απέχει περίπου 130 χιλιόμετρα μακριά από την πόλη, είναι αυτό που εξυπηρετεί αεροπορικώς την πόλη.http://isig.it/wp-content/uploads/2012/11/SWOT-Strategies-and-Euroregions-for-CBC.pdf

Κλίμα
Η Κλιματική ταξινόμηση Κέππεν ταξινομεί το κλίμα της περιοχής ως υγρό ηπειρωτικό κλίμα.http://www.weatherbase.com/weather/weather-summary.php3?s=56431&cityname=Kolasin%2C+Montenegro%2C+Montenegro&units=

 Παραπομπές 

Κατηγορία:Πόλεις του Μαυροβουνίου